Diari Oficial de la Generalitat Valenciana


Sumari del DOGV 4405, del 24-12-2002 (2002/14237)

ORDE de 12 de desembre del 2002, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a l'exercici de l'any 2003, la subvenció del Programa de Sanejament Ramader de la Comunitat Valenciana, gestionades per la Direcció General d'Innovació Agrària i Ramaderia, amb bases reguladores en vigor. La Conselleria d'Agricultura, Pesca i Alimentació realitza programes d'eradicació de malalties que impliquen el sacrifici obligatori dels animals reaccionants positius. Açò comporta l'obligació d'indemnitzar els propietaris de les explotacions afectades.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4405

Data del DOGV
:   24-12-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/14034


Data del document
:   12-12-2002

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * suport econòmic
    * malaltia animal
    * ramat
    * sacrifici d'animals

ORDE de 12 de desembre del 2002, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a l'exercici de l'any 2003, la subvenció del Programa de Sanejament Ramader de la Comunitat Valenciana, gestionades per la Direcció General d'Innovació Agrària i Ramaderia, amb bases reguladores en vigor. La Conselleria d'Agricultura, Pesca i Alimentació realitza programes d'eradicació de malalties que impliquen el sacrifici obligatori dels animals reaccionants positius. Açò comporta l'obligació d'indemnitzar els propietaris de les explotacions afectades. [2002/14844]
  
En l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, s'exigix que en les bases reguladores de la concessió de subvencions s'indique la línia o les línies de subvencions que la financen i l'import global màxim que s'hi destina. Estos aspectes depenen de l'aprovació final de la llei anual de pressuposts per a l'any 2003.
  
Per això, vista la proposta del director general d'Innovació Agrària i Ramaderia, en l'exercici de les funcions que tinc atribuïdes,
  
ORDENE
  
Article 1
  
La subvenció regulada en les disposicions de la Conselleria d'Agricultura, Pesca i Alimentació indicades en este article i gestionades per la Direcció General d'Innovació Agrària i Ramaderia es concediran en l'exercici 2003 a càrrec de les línies de subvenció i pels imports globals màxims que es determinen segons les disposicions de l'Orde de 26 de setembre de 1994, de la Conselleria d'Economia i Hisenda, sobre tramitació anticipada d'expedients de gasto; la concessió de les subvencions estarà condicionada a l'existència en els pressuposts de l'any 2003 de crèdit adequat i suficient per a això.
  
Així mateix, segons l'orde mencionada, tots els actes dictats s'entendran condicionats al fet que, quan es dicte la resolució de concessió, subsistisquen les mateixes circumstàncies de fet i de dret existents en el moment en què van ser produïts aquells actes. Estes subvencions corresponen al programa 714.80, de desplegament i millora de la ramaderia.
  
Línia T3089000
  
- Reial Decret 2611/1996, del Ministeri d'Agricultura, Pesca i Alimentació, pel qual es regulen els programes nacionals d'eradicació de malalties dels animals (BOE núm. 307, de 21 de desembre de 1996).
  
- Orde de 31 de juliol de 1990, de la Conselleria d'Agricultura i Pesca, per la qual s'establixen normes d'actuació en programes de sanejament ramader a la Comunitat Valenciana (DOGV núm. 1373, de 4 de setembre de 1990).
  
- Orde de 14 d'abril de 1993, de la Conselleria d'Agricultura i Pesca, per la qual es modifiquen els barems d'indemnització per sacrifici d'animals objecte de campanya de sanejament ramader (DOGV núm. 2058, d'1 de juliol de 1993).
  
- Reial Decret 1328/2000, de 7 de juliol, pel qual s'establixen els barems d'indemnització per sacrifici obligatori dels animals objecte de programes nacionals d'eradicació de malalties (BOE núm. 163, de 4 de juliol del 2000).
  
- Orde de 15 de desembre del 2000, del Ministeri d'Agricultura, Pesca i Alimentació, per la qual s'establixen els barems d'indemnització per sacrifici obligatori d'animals sospitosos o afectats d'encefalopaties espongiformes transmissibles (BOE núm. 303, de 19 de desembre del 2000).
  
Import global màxim: 500.000 euros
  
Aportació Ministeri d'Agricultura, Pesca i Alimentació: 100%
  
Data límit de presentació de sol·licituds: sense límit
  
Línia T0178000
  
- Reial Decret 2611/1996, del Ministeri d'Agricultura, Pesca i Alimentació, pel qual es regulen els programes nacionals d'eradicació de malalties dels animals (BOE núm. 307, de 21 de desembre de 1996).
  
- Orde de 31 de juliol de 1990, de la Conselleria d'Agricultura i Pesca, per la qual s'establixen normes d'actuació en programes de sanejament ramader a la Comunitat Valenciana (DOGV núm. 1373, de 4 de setembre de 1990).
  
- Orde de 14 d'abril de 1993, de la Conselleria d'Agricultura i Pesca, per la qual es modifiquen els barems d'indemnització per sacrifici d'animals objecte de campanya de sanejament ramader (DOGV núm. 2058, d'1 de juliol de 1993).
  
- Reial Decret 1328/2000, de 7 de juliol, pel qual s'establixen els barems d'indemnització per sacrifici obligatori dels animals objecte de programes nacionals d'eradicació de malalties (BOE núm. 163, de 4 de juliol del 2000).
  
- Orde de 15 de desembre del 2000, del Ministeri d'Agricultura, Pesca i Alimentació, per la qual s'establixen els barems d'indemnització per sacrifici obligatori d'animals sospitosos o afectats d'encefalopaties espongiformes transmissibles (BOE núm. 303, de 19 de desembre del 2000).
  
Import global màxim: 500.000 euros
  
Aportació Generalitat Valenciana: 50%
  
Aportació Unió Europea: 50%
  
Data límit de presentació de sol·licituds: sense límit
  
Article 2
  
La justificació de la realització de la conducta o activitat que es finance amb la subvenció a què es referix la present orde es realitzarà mitjançant la presentació dels certificats corresponents i de la manera que s'establisca en les bases reguladores de l'ajuda pública en qüestió.
  
El termini de presentació dels documents que acrediten la realització de la conducta o activitat finalitzarà en l'exercici pressupostari per al qual, en cada cas, s'haja concedit l'ajuda pública d'acord amb les seues bases reguladores.
  
Article 3
  
Els beneficiaris de les subvencions hauran de justificar, juntament amb la seua sol·licitud de subvenció, que es troben al corrent de les seues obligacions tributàries i davant la Seguretat Social, amb relació al moment en què finalitze el termini de presentació de sol·licituds o a l'atorgament, segons es preveja en les bases de la convocatòria, de conformitat amb l'Orde de 30 de maig de 1996, de la Conselleria d'Economia i Hisenda, i amb les disposicions que la despleguen.
  
DISPOSICIÓ FINAL
  
La present orde entrarà en vigor el sendemà de la publicació en el Diari Oficial de la Generalitat Valenciana.
  
València, 12 de desembre de 2002
  
La consellera d'Agricultura, Pesca i Alimentació